Klonirani embrion nije klonirani covjek, 26/11/01. - 2001-11-26
Američka bio-tehnološka kompanija Advanced Cell Tehnology, jučer je objavila da je uspješno klonirala prvi ljudski embrion, što je nešt
Nakon godina i godina istraživanja, kompanija Advanced Cell Tehnology iz savezne države Massachusetts , kaže da je izvršila kloniranje ljudskog embriona. Njihov experiment i istraživanja koja su mu prethodila, opisani su u Žurnalu za regenerativnu medicinu, i u popularnom američkom magazinu US NEWS AND WORLD REPORT. Michael West, predsjednik kompanije Advanced Cell tehnology, kaže: Bioločki i naučno gledano, to što mi stvaramo nisu osobe, ljudi. To je samo ćelijski život. To nije ljudski život. Gospodin WEST, inače medicinski istraživač, ovo je izjavio jučer u popularnoj televizijskoj emisiji Meet The Press. On je insistirao na tome da cilj njegove kompanije nije kloniranje čovjeka, nego stvaranje mogućnosti liječenja i terapija koje bi spasavale živote, i to od širokog spektra bolesti, od Parkinsonove do mladalačkog dijabetesa. Naš je san da jednog dana budemo u mogućnosti uzeti uzorak ćelije nekog pacijenta, njegove kožne ćelije, i da mu time stvorimo lijek za bilo koju bolest od koje boluje, kaže West i dodaje da trenutak kada bi se to moglo dogoditi, zavisi prvenstveno od toga hoće li američki KONGRES omogućiti da se ova tehnologija razvija. Ako dozvoli, pak, onda to zavisi od toga koliko će se ljudi tome posvetiti. No, ova znanstvena vijest izazvala je odmah kritike od strane grupa koje se protive ljudskom kloniranju. KOngres već neko vrijeme vodi debatu oko toga da li zabraniti svaku vrstu istraživanja vezanog za ljudsko kloniranje. Zakon koji je trenutno na snazi, zabranjuje korištenje novca od poreza gradjana, za kloniranje čovjeka. Richard Shelby, republikanski KONGRESMEN koji predstavlja saveznu državu ALBAMU, osobno se protivi ljudskom kloniranju, ali isto tako vjeruje da će za nekoliko godina čovjek biti kloniran, ako ne u Sjedinjenim Državama, onda svakako negdje drugdje. Naučnici kažu da sada, kada je kloniran ljudski embrion, kloniranje cijelog čovjeka, naučno gledano, može biti postignuto u narednih devet mjeseci - jednostavnim postavljanjem tog kloniranog embriona u maternicu žene.